pythainlp/thaigov-v2-corpus-22032023 huggingface dataset:
วันจันทร์ที่ 7 พฤศจิกายน 2565
รัฐบาลเอาจริงป้องความเสียหายประชาชน คุมเข้มกวาดล้างขยะสังคมต้มตุ๋นออนไลน์ให้เห็นผลโดยเร็ว เล็งตั้งกองทุนช่วยเหลือเยียวยาเหยื่อ
รัฐบาลเอาจริงป้องความเสียหายประชาชน คุมเข้มกวาดล้างขยะสังคมต้มตุ๋นออนไลน์ให้เห็นผลโดยเร็ว เล็งตั้งกองทุนช่วยเหลือเยียวยาเหยื่อ
วันนี้ (7 พฤศจิกายน 2565) เวลา 10.00 น. ณ ห้องประชุม 301 ทำเนียบรัฐบาล พลเอก ประวิตร วงษ์สุวรรณ รอง นรม. เรียกประชุมหน่วยงานที่เกี่ยวข้อง ประกอบด้วย กระทรวงดีอีเอส ดีเอสไอ ตร. ธปท. ก.ล.ต. และ กสทช. เพื่อขับเคลื่อน มติ ครม.ในการเร่งแก้ปัญหาความเดือดร้อนของประชาชน จากการฉ้อโกงผ่านสื่อสังคมออนไลน์ โดยมี รมว.ดีอีเอส และ ผบ.ตร.ร่วมประชุม
ที่ประชุมได้หารือเพื่อแก้ไขปัญหาภาพรวมสถานการณ์ปัญหาฉ้อโกงและการหลอกลวงประชาชน ผ่านสื่อสังคมออนไลน์ ทั้งในรูปแบบของการเงินนอกระบบ ( เช่น แชร์ลูกโซ่ การเล่นแชร์และการขายตรง ) การพนันออนไลน์ การหลอกลวงผ่านคอลเซ็นเตอร์ ซึ่งยังคงเกิดขึ้นต่อเนื่องโดยคนร้ายมักปรับรูปแบบและวิธีการ เพื่อให้เหยื่อหลงเชื่อโดยมิรู้เท่าทัน ทำให้ประชาชนได้รับความเดือดร้อนและสูญเสียทรัพย์สินเป็นจำนวนมาก มีมูลค่าความเสียหายรวมกว่า 1.3 หมื่นล้านบาทที่ผ่านมา
ต่อจากนั้น ที่ประชุมได้ร่วมพิจารณาและให้ความเห็นชอบ มาตรการเร่งด่วน เพื่อแก้ไขปัญหาการฉ้อโกงประชาชนผ่านช่องทางสื่อสังคมออนไลน์ โดยเสนอ มาตรการป้องกันปราบปราม มาตรการสืบสวนปราบปราม การปรับแก้กฎหมาย ระเบียบที่เกี่ยวข้องและกำหนดอัตราโทษสูงขึ้น รวมทั้ง มาตรการดูแลคุ้มครองประชาชน และมาตรการสร้างความร่วมมือเชิงรุก
พลเอก ประวิตร ฯ ย้ำปัญหาฉ้อโกงและการหลอกลวงประชาชน ผ่านสื่อสังคมออนไลน์ เป็นภัยทางสังคมสร้างความเสียหายทางการเงิน เศรษฐกิจสังคม และความเชื่อมั่นของประเทศอย่างมาก ขอให้ทุกหน่วยงาน ถือเป็นนโยบายเร่งด่วนของรัฐบาล ที่ต้องให้ความสำคัญ เปิดปฏิบัติงานร่วมกันอย่างใกล้ชิดจริงจัง บังคับใช้กฎหมายที่มีอยู่ทั้งหมดให้เป็นผลรูปธรรมต่อเนื่องกันไป โดยให้กวาดล้างทุกกลุ่มต้มตุ๋นออนไลน์ เน้นให้ประชาชนมีส่วนร่วมและรับทราบความคืบหน้าการแก้ปัญหาในทุกกรณี
รอง นรม.ยังได้กำชับ ขอให้หน่วยงานที่รับผิดชอบในแต่ละมาตรการ ประกอบด้วย ธปท. กสทช. ปปง. ก.ล.ต. และ ตร. เร่งดำเนินการจัดทำรายละเอียดในแต่ละมาตรการให้แล้วเสร็จภายใน 10 วัน โดยให้ ดีอีเอส พิจารณาการจัดตั้งกองทุนช่วยเหลือเยียวยาผู้เสียหาย พร้อมทั้งขอให้ รมว.ดีอีเอส.และ ผบ.ตร. เข้าไปรับผิดชอบต่อปัญหาดังกล่าว ร่วมกันจัดทำรายงานการแก้ปัญหาการฉ้อโกงผ่านสื่อสังคมออนไลน์ เสนอ ครม. และให้ร่วมประชุมขับเคลื่อนงานกันอย่างใกล้ชิด รายงานผลให้ทราบทุกสัปดาห์ ที่สำคัญทุกหน่วยงานต้องกำกับไม่ให้มีเจ้าหน้าที่รัฐเข้าไปเกี่ยวข้องเด็ดขาด
วันจันทร์ที่ 7 พฤศจิกายน 2565
นายกฯ ปลื้ม “ปัตตานีเมืองปูทะเลโลก” คืบ พร้อมแจกลูกปูแสนตัวแรก มกราคม 66 มั่นใจสร้างรายได้ท้องถิ่น เชื่อมโยงท่องเที่ยว “กินปูปัตตานี”
นายกฯ ปลื้ม “ปัตตานีเมืองปูทะเลโลก” คืบ พร้อมแจกลูกปูแสนตัวแรก มกราคม 66 มั่นใจสร้างรายได้ท้องถิ่น เชื่อมโยงท่องเที่ยว “กินปูปัตตานี”
วันที่ 7 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี ในฐานะผู้แทนพิเศษรัฐบาลในการแก้ปัญหาจังหวัดชายแดนใต้ เปิดเผยว่า นายกรัฐมนตรี พลเอกประยุทธ์ จันทร์โอชา มีความยินดีต่อความก้าวหน้าของนโยบาย “ปัตตานีเมืองปูทะเลโลก” ซึ่งรัฐบาลได้กำหนดให้ จ.ปัตตานีเป็นศูนย์กลางการผลิตปูทะเล เนื่องด้วยพื้นที่อ่าวปัตตานีและบริเวณใกล้เคียงเป็นพื้นที่ที่มีสภาพแวดล้อมอุดมสมบูรณ์อย่างมาก เกษตรกรมีความสนใจ และที่สำคัญกำลังผลิตปัจจุบันยังมีไม่เพียงพอต่อความต้องการบริโภคของตลาดทั้งในและต่างประเทศ ซึ่งขณะนี้ ทางศูนย์อำนวยการบริหารจังหวัดชายแดนใต้ (ศอ.บต.) ได้เป็นหน่วยงานหลักในการขับเคลื่อนร่วมกับกรมประมง กระทรวงเกษตรและสหกรณ์ มหาวิทยาลัยสงขลานครินทร์ กรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม โดยสนับสนุนให้มีการจัดตั้ง “โรงเพาะฟักสัตว์น้ำ” ณ คณะวิทยาศาสตร์และเทคโนโลยีมหาวิทยาลัยสงขลานครินทร์วิทยาเขตปัตตานี ซึ่งทางคณะฯได้นำเทคโนโลยีการเกษตรมาประยุกต์ใช้ในการพัฒนาแม่พันธุ์ปูทะเล การอนุบาลลูกปู รวมถึงจะมีการบูรณาการกับหลายภาคส่วนในเรื่องการปล่อยพันธุ์ปูทะเลลงสู่แหล่งน้ำธรรมชาติการส่งเสริมการประกอบอาชีพเลี้ยงปูทะเลในพื้นที่นากุ้งร้างและนาเกลือร้าง การส่งเสริมการเลี้ยงปูคอนโด (ขุนปู)
ทั้งนี้ พลเรือตรีสมเกียรติผลประยูรเลขาธิการ ศอ.บต. ได้รายงานต่อนายกรัฐมนตรีว่า ขณะนี้โรงเพาะฟักสัตว์น้ำ มีความพร้อมที่จะเปิดดำเนินการอย่างเป็นทางการในวันที่ 19 ธันวาคม 2565 และพร้อมที่จะกระจายลูกปูจำนวนหนึ่งแสนตัวแก่เกษตรกรในเดือนมกราคม ในระยะต่อไปจะสามารถผลิตได้ในปริมาณที่เพิ่มขึ้นอีกหลายเท่าตัว มากไปกว่านั้น ยังได้ขยายเป้าหมายการจัดตั้งโรงเพาะฟักสัตว์น้ำครอบคลุมทั้งพื้นที่ฝั่งอ่าวไทย ทั้งที่ปัตตานี และสงขลา ขณะที่ฝั่งอันดามัน อยู่ที่ กระบี่ และสตูล อีกทั้งจะมีการเชื่อมโยงกับภาคการท่องเที่ยว ซึ่งปัจจุบันมีการกำหนดเส้นทางการท่องเที่ยวของชาวมาเลเซีย ที่ต้องมาเยือนเพื่อรับประทานอาหารทะเลที่ปัตตานี โดยร้านอาหารในพื้นที่จะรับซื้อปูโดยตรงจากเกษตรกร ทำให้เมนูปูเป็นจานเด่นของจังหวัด “กินปูปัตตานี”
นางสาวรัชดา กล่าวต่อว่า การส่งเสริมการเลี้ยงปูทะเล เป็นอีกหนึ่งในนโยบายการส่งเสริมอาชีพในพื้นที่จังหวัดชายแดนใต้ ซึ่งรัฐบาลมั่นใจว่าจะสร้างรายได้แก่ประชาชนอย่างแน่นอน เพราะตลาดมีความต้องการปูทะเลอีกมาก รวมถึงแนวทางการดำเนินการยังเป็นการพัฒนาอุตสาหกรรมปูทะเลทั้งระบบ ตั้งแต่การเพาะพันธุ์ การอนุบาลลูกปู การขุนปูให้มีน้ำหนัก การจำหน่ายตรงไปยังร้านอาหาร และการส่งออกนอกพื้นที่ มากไปกว่านั้นยังได้นำเอาพื้นที่ป่าเสื่อมโทรมที่ถูกบุกรุกทำบ่อกุ้งกลับมาใช้ให้เกิดประโยชน์ และมีการถ่ายทอดองค์ความรู้ไปยังผู้ประกอบการทั่วไปทุกพื้นที่ที่สนใจ ซึ่งในระยะยาวจะพัฒนาสู่การเป็นเมืองผลิตปูทะเลเพื่อการส่งออกได้อย่างแน่นอน โดยขณะนี้มีกลุ่มเกษตรกรกว่า35กลุ่มรวม700กว่าครอบครัว ประชาชนที่สนใจ สามารถสอบถามข้อมูลเพิ่มเติมได้ที่ ศอ.บต กองสนับสนุนและสนับสนุนงานฝ่ายพลเรือน 073-274-471
วันจันทร์ที่ 7 พฤศจิกายน 2565
รัฐบาลเห็นชอบ นาค เป็นเอกลักษณ์ประจำชาติไทย
วันจันทรที่ 7 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลใช้ต้นทุนทางวัฒนธรรมขับเคลื่อนเศรษฐกิจสร้างสรรค์ โดยเห็นชอบให้ นาค
เป็นเอกลักษณ์ประจำชาติไทย ประเภทสัตว์ในตำนานเนื่องจากสังคมไทยมีพญานาคปรากฏในคติความเชื่อมาอย่างยาวนาน เกี่ยวพันกับวิถีชีวิต
สะท้อนผ่านประเพณี ศิลปะวัฒนธรรม และพิธีกรรมต่าง ๆ เช่นประเพณีไหลเรือไฟเพื่อไปบูชารอยพระพุทธบาทที่พญานาคขอให้ประทับไว้
ความเชื่อเรื่องบั้งไฟพญานาคในวันออกพรรษา และความเชื่อว่านาคเป็นผู้พิทักษ์พระพุทธศาสนาสำหรับภาพต้นแบบของ นาค ซึ่งเป็นเอกลักษณ์ประจำชาติไทย ประเภทสัตว์ในตำนานนั้น
ออกแบบโดยสำนักช่างสิบหมู่ กรมศิลปากรเป็นการสื่อให้เห็นถึงภาพรวมคติความเชื่อเกี่ยวกับพญานาคที่มีในประเทศไทยทั้งหมด
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 7 พฤศจิกายน 2565
องค์การอนามัยโลก ชื่นชมไทยประสบความสำเร็จในการพัฒนาสมรรถนะหลักตามกฎอนามัยระหว่างประเทศ 2548 (IHR 2005) มีผลงานเป็นที่ประจักษ์ระดับโลก
รองนายกรัฐมนตรีและรัฐมนตรีว่าการกระทรวงสาธารณสุข เผย ผลการประเมินสมรรถนะหลักตามกฎอนามัยระหว่างประเทศ หรือ IHR JEE ครั้งที่ 2 ของประเทศไทย ระหว่างวันที่ 31 ตุลาคม – 4 พฤศจิกายน 2565
รองนายกรัฐมนตรีและรัฐมนตรีว่าการกระทรวงสาธารณสุข เผย ผลการประเมินสมรรถนะหลักตามกฎอนามัยระหว่างประเทศ หรือ IHR JEE ครั้งที่ 2 ของประเทศไทย ระหว่างวันที่ 31 ตุลาคม – 4 พฤศจิกายน 2565 โดยคณะผู้เชี่ยวชาญขององค์การอนามัยโลก พบไทยมีผลงานการพัฒนาสมรรถนะหลักที่ดีขึ้นชัดเจนเมื่อเปรียบเทียบกับ 5 ปีก่อน ซึ่งเป็นผลจากการบูรณาการความร่วมมือของทุกภาคส่วนของภาครัฐ และทุกภาคส่วนของสังคม
วันนี้ (7 พฤศจิกายน 2565) ที่ กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยผลการประเมินสมรรถนะหลักตามกฎอนามัยระหว่างประเทศ 2548 (IHR 2005) โดยคณะผู้เชี่ยวชาญขององค์การอนามัยโลก ที่เรียกว่า International Health Regulations Joint External Evaluation (IHR-JEE) ซึ่งเป็นการประเมินสมรรถนะของประเทศไทยเป็นครั้งที่ 2 ในประเด็นทางเทคนิค 19 ด้าน จำนวน 56 ตัวชี้วัด โดยดร.สมิรา อัสมา (Dr. Samira Asma) ผู้ช่วยผู้อำนวยการใหญ่องค์การอนามัยโลก ผู้นำคณะประเมิน ได้กล่าวชื่นชมการบริหารจัดการด้านสุขภาพระหว่างเกิดวิกฤติโควิด 19 ว่าเป็นการดำเนินงานที่โปร่งใส มีผลงานเป็นที่ประจักษ์ มีประสิทธิภาพ และความรับผิดชอบ (Transparency, Visibility, Efficiency and Accountability) ซึ่งความสำเร็จของประเทศไทยครั้งนี้แสดงถึงความร่วมมือของทุกภาคส่วน และมีตัวอย่างที่โดดเด่นด้านการเฝ้าระวังคัดกรองโรค คือ การตรวจพบผู้ป่วยโควิด 19 รายแรกนอกประเทศต้นตอการระบาด นอกจากนี้ ประเทศไทยยังมีระบบหลักประกันสุขภาพถ้วนหน้าและการสนับสนุนอย่างดีจากรัฐบาล ด้วยแนวคิด “ไม่ทิ้งใครไว้ข้างหลัง”
นายแพทย์ธเรศ กรัษนัยรวิวงค์ อธิบดีกรมควบคุมโรค กล่าวว่า คณะผู้เชี่ยวชาญองค์การอนามัยโลกที่ประเมินสมรรถนะตามกฎอนามัยระหว่างประเทศ จำนวน 26 คน ได้ให้ความเชื่อมั่นประเทศไทยด้วยคะแนนเฉลี่ย 4.25 จากคะแนนเต็ม 5 โดยใช้ตัวชี้วัด 56 ตัวของประเด็นทางเทคนิค 19 ด้าน แสดงให้เห็นว่าเรามีความก้าวหน้าในการพัฒนาสมรรถนะหลัก ตัวชี้วัดส่วนใหญ่อยู่ในระดับที่มีผลงานประจักษ์และยั่งยืน ซึ่งเป็นผลจากการบูรณาการความร่วมมือของทุกภาคส่วนของภาครัฐ และทุกภาคส่วนของสังคม (Whole-of-government and whole-of-society response) ในทุกระดับ ทำให้การพัฒนาสมรรถนะดีขึ้นอย่างชัดเจนเมื่อเปรียบเทียบกับการประเมินสมรรถนะตามกฎอนามัยระหว่างประเทศ ครั้งแรกในปี พ.ศ. 2560 ที่ได้คะแนนเฉลี่ย 3.75 จาก 5 คะแนน โดยขณะนั้นวัดจาก 48 ตัวชี้วัด
สำหรับผลลัพธ์จากการประเมินสมรรถนะหลักครั้งนี้ จะเป็นข้อมูลสำคัญในการพัฒนางานสาธารณสุขของไทยตามกฎอนามัยระหว่างประเทศต่อไป โดยทุกหน่วยงานที่เกี่ยวข้องจะนำข้อเสนอแนะมาวางแผนพัฒนาการปฏิบัติงาน และยกระดับขีดความสามารถในการเตรียมความพร้อมและรับมือกับภาวะฉุกเฉินทางสาธารณสุข ทั้งโรคติดต่อ โรคติดต่อระหว่างสัตว์และคน ความปลอดภัยด้านอาหาร เหตุการณ์ฉุกเฉินทางเคมีและรังสี ที่มีโอกาสจะเกิดขึ้นได้ในอนาคต
************************ 7 พฤศจิกายน 2565
วันจันทร์ที่ 7 พฤศจิกายน 2565
ลอยกระทงวิถีใหม่ สืบสานประเพณีไทย จัดงานปลอดภัย 1 กระทง 1 ครอบครัว เป็นมิตรกับสิ่งแวดล้อม
.....
ลอยกระทงปีนี้ ตรงกับวันที่ 8 พ.ย. 65 กระทรวงวัฒนธรรม รณรงค์จัดงานภายใต้แคมเปญ "ลอยกระทงวิถีใหม่ สืบสาน ประเพณีไทย สู่ความยั่งยืน" พร้อมกำหนดแนวทางให้สถานที่จัดงานใช้มาตรการเว้นระยะห่าง ลดความแออัด และให้งดจำหน่ายและดื่มแอลกอฮอล์ของมึนเมาในสถานที่สาธารณะ พร้อมรณรงค์ "เมาไม่ลอย" นอกจากนี้ ให้งดเล่นดอกไม้เพลิง พลุ ประทัด โคมลอย และการยิงปืนขึ้นฟ้า เพื่อความปลอดภัยและป้องกันอุบัติเหตุ พร้อมขอความร่วมมือหน่วยงานตรวจตราความพร้อมจราจรทางบกและทางน้ำ ความพร้อมของสถานที่ โป๊ะ ท่าเรือต่าง ๆ
.
ที่สำคัญ เน้นส่งเสริม ต่อยอด Soft Power ประเพณีลอยกระทง ใช้ของในท้องถิ่น กระทงที่ทำจากวัสดุธรรมชาติ เป็นมิตรกับสิ่งแวดล้อม เช่น น้ำแข็ง ผัก ผลไม้ ใบไม้ เป็นต้น และช่วยกันลดปริมาณขยะด้วยการลอยกระทงร่วมกัน 1 ครอบครัว 1 กระทง หรือ 1 คู่รัก 1 กระทง สำหรับประชาชนขอให้แต่งกายด้วยผ้าไทย ผ้าท้องถิ่นไปลอยกระทง ด้วยความสุข สนุกสนาน กับมหรสพการแสดงดนตรี และการละเล่นพื้นบ้าน
.
ผู้ที่ไม่สะดวกไปลอยกระทงตามสถานที่ต่าง ๆ สามารถร่วมสืบสานประเพณีลอยกระทง ผ่านบัตรอวยพรอิเล็กทรอนิกส์ ได้ที่ลิงค์ :https://ecard.m-culture.go.thตั้งแต่วันนี้ – 10 พ.ย. 65
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 7 พฤศจิกายน 2565
ครม. เห็นชอบผ่อนผันให้ใช้พื้นที่ป่าชายเลน ก่อสร้างถนนสาย “บ้านเขาจีน - บ้านโคกพยอม” จ.สตูล เพิ่มโอกาสการขยายฐานเศรษฐกิจ
.....
ที่ประชุม ครม. (1 พ.ย. 65) มีมติเห็นชอบผ่อนผันยกเว้นการปฏิบัติตามมติคณะรัฐมนตรีเพื่อการขออนุญาต “ใช้พื้นที่ป่าชายเลนขององค์การบริหารส่วนจังหวัดสตูล” ท้องที่ ต.คลองขุด อ.เมืองสตูล จ.สตูล 11 ไร่ 2 งาน 40 ตรว. เพื่อดำเนินโครงการก่อสร้างถนนสาย "บ้านเขาจีน - บ้านโคกพยอม” ตามที่ ก.มหาดไทย เสนอ
.
ทั้งนี้ ถนนดังกล่าวเป็นถนนเดิม (เส้นทางลัด) ที่ ปชช. ใช้สัญจรไปมาตั้งแต่ก่อนปี พ.ศ. 2521 ต่อมาองค์กรปกครองส่วนท้องถิ่นเทศบาลคลองขุด มีแผนสร้างถนนเพิ่มเติมเป็นถนนลาดยาง ผิวทางแอสฟัลต์ ระยะทาง 578 เมตร จากระยะทางรวมทั้งหมด 1,546 เมตร และได้สำรวจพื้นที่โครงการแล้วพบว่า มีสภาพเป็นถนนลูกรังที่ไม่มีสภาพเป็นป่าชายเลน แต่อยู่ในเขตป่าชายเลน
.
ดังนั้น จึงได้ดำเนินการขออนุญาตใช้พื้นที่ป่าชายเลนดังกล่าว ซึ่งผ่านกระบวนการ EIA แล้ว นอกจากนี้ อบจ.สตูล จะดำเนินการปลูกป่าชายเลนทดแทนเพิ่มอีก 20 เท่าหรือคิดเป็นเนื้อที่ 231.9 ไร่
.
ประโยชน์ที่คาดว่าจะได้รับจากโครงการดังกล่าว คือ รองรับการเดินทางของนักท่องเที่ยว เพิ่มโอกาสของการขยายฐานเศรษฐกิจในพื้นที่ นอกจากนี้ ยังมีแผนปรับปรุงภูมิทัศน์แหล่งท่องเที่ยว “ถ้ำเขาจีน” รวมถึงการพัฒนาแหล่งท่องเที่ยวเชิงอนุรักษ์ทรัพยากรธรรมชาติและสิ่งแวดล้อม ซึ่งจะก่อให้เกิดการสร้างงาน สร้างรายได้ให้กับคนในพื้นที่และชุมชน
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 7 พฤศจิกายน 2565
ปลัด พม. เปิดศูนย์บริการคนพิการ One Stop Service แห่งแรกของ จ.ลำปาง  ยกระดับบริการสวัสดิการสังคมและสุขภาพไว้ด้วยกัน
ปลัด พม. เปิดศูนย์บริการคนพิการ One Stop Service แห่งแรกของ จ.ลำปาง  ยกระดับบริการสวัสดิการสังคมและสุขภาพไว้ด้วยกัน
เมื่อวันที่ 5 พ.ย. 65เวลา 13.30 น. ที่ลานชั้น 1 อาคารนวมินทรราชประชาภักดี โรงพยาบาลลำปาง จังหวัดลำปาง นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีเปิดศูนย์บริการคนพิการแบบเบ็ดเสร็จ (One Stop Service) สำหรับการให้บริการทางสังคมแก่คนพิการอย่างครบวงจร รวมถึงส่งเสริมการจัดสวัสดิการสังคมให้แก่คนพิการในพื้นที่ที่ประสบปัญหาความเดือดร้อนด้านค่าใช้จ่ายในการเดินทาง โดยมี นายแพทย์ประเสริฐ กิจสุวรรณรัตน์ นายแพทย์สาธารณสุขจังหวัดลำปาง กล่าวต้อนรับ และนางสาวฉัฐพร งามเกลี้ยง พัฒนาสังคมและความมั่นคงของมนุษย์จังหวัดลำปาง กล่าวรายงาน
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) ได้มีความร่วมมือกับกระทรวงสาธารณสุข (สธ.) ดำเนินการจัดตั้ง “ศูนย์บริการคนพิการแบบเบ็ดเสร็จ (One Stop Service)” ภายในโรงพยาบาลต่างๆ เพื่อให้บริการที่ครอบคลุมสำหรับคนพิการ อาทิ การตรวจประเมินและการออกเอกสารรับรองความพิการ การจดทะเบียนและออกบัตรประจำตัวคนพิการ การให้คำปรึกษาเกี่ยวกับความพิการ ด้านการฟื้นฟูสมรรถภาพทางการแพทย์ ด้านการศึกษา และด้านอาชีพ สำหรับจังหวัดลำปาง กระทรวง พม. โดยสำนักงานพัฒนาสังคมและความมั่นคงของมนุษย์จังหวัดลำปาง (สนง.พมจ.ลำปาง) จึงได้ร่วมกับโรงพยาบาลลำปาง ดำเนินการยกระดับแนวทางการให้บริการแก่คนพิการเป็น "ศูนย์บริการคนพิการแบบเบ็ดเสร็จ (One Stop Service)" โดยเริ่มให้บริการออกบัตรประจำตัวคนพิการแบบเบ็ดเสร็จ ตั้งแต่วันที่ 17 มกราคม 2565 เป็นต้นมา ปัจจุบันมีคนพิการได้รับบัตรประจำตัวแล้ว จำนวน 1,039 คน อีกทั้งหน่วยงานสังกัดกระทรวงการสาธารณสุขในจังหวัดลำปาง ได้บูรณาการการทำงานด้านสวัสดิการสังคมที่เชื่อมโยงกับมิติสุขภาพร่วมกับ สนง.พมจ.ลำปาง สำหรับประชาชนทุกกลุ่มเป้าหมาย อาทิ กลุ่มเด็ก เยาวชน สตรี ผู้สูงอายุ และผู้ด้อยโอกาส รวมถึงกลุ่มผู้ป่วยติดเตียง เพื่อให้ได้รับการดูแลแบบองค์รวม ทั้งในมิติสุขภาพ สวัสดิการสังคม และคุณภาพชีวิต นับว่าเป็นทิศทางการพัฒนาการให้บริการทางสังคมแบบเบ็ดเสร็จ ณ จุดเดียว
นายอนุกูล กล่าวเพิ่มเติมว่า จากนั้น ตนได้เดินทางไปร่วมประชุมถอดบทเรียนการขับเคลื่อนศูนย์ช่วยเหลือสังคมเทศบาลตำบลในพื้นที่อำเภอเกาะคา จังหวัดลำปาง เพื่อเป็นศูนย์กลางการพัฒนาและการบริการสวัสดิการสังคมด้วยการให้บริการแบบจุดเดียวเบ็ดเสร็จ (One Stop Service) สำหรับประชาชนทุกช่วงวัยและกลุ่มเปราะบาง อย่างทั่วถึง รวดเร็ว และเป็นธรรม โดยบูรณาการบริการสวัสดิการสังคมของทุกกรมสังกัดกระทรวง พม. ร่วมกับภาคีเครือข่ายทุกภาคส่วนทั้งภาครัฐ เอกชน ประชาสังคม และประชาชน รวมถึงอาสาสมัครพัฒนาสังคมและความมั่นคงของมนุษย์ (อพม.) ในพื้นที่ นอกจากนี้ ตนได้เป็นประธานการประชุมหน่วยงานทีม One Home พม. จังหวัดลำปาง เพื่อขับเคลื่อนงานในพื้นที่ตามภารกิจของกระทรวง พม. สำหรับช่วยเหลือและพัฒนาประชาชนทุกกลุ่มเป้าหมายที่ประสบปัญหาความเดือดร้อนทางสังคม โดยเฉพาะกลุ่มเปราะบาง ทั้งนี้ ได้มอบแนวทางการดำเนินงาน โดยให้ยึดประชาชนเป็นศูนย์กลาง และให้กำลังใจเจ้าหน้าที่ผู้ปฏิบัติงานระดับพื้นที่ในการดูแลทุกปัญหาทางสังคมอย่างทั่วถึงทุกกลุ่มเป้าหมาย พร้อมทั้งจะยกระดับพัฒนาทักษะของบุคลากร เพื่อเพิ่มประสิทธิภาพในการบริการประชาชนต่อไป
วันจันทร์ที่ 7 พฤศจิกายน 2565
พม. เตรียมนำเด็กทั้งหมดออกจากสถานสงเคราะห์เด็กเอกชนที่ จ.สมุทรสงคราม เข้าคุ้มครองสวัสดิภาพ พร้อมวางแผนช่วยเหลือรายบุลคล
พม. เตรียมนำเด็กทั้งหมดออกจากสถานสงเคราะห์เด็กเอกชนที่ จ.สมุทรสงคราม เข้าคุ้มครองสวัสดิภาพ พร้อมวางแผนช่วยเหลือรายบุลคล
เมื่อวันที่ 4 พ.ย. 65นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ขณะนี้ ทีมบ้านพักเด็กและครอบครัวจังหวัดสมุทรสงครามและใกล้เคียง ได้นำเด็กรวม 29 คน ออกจากสถานสงเคราะห์เอกชนที่ถูกร้องเรียนมาอยู่ในความคุ้มครองสวัสดิภาพตาม พ.ร.บ. คุ้มครองเด็ก พ.ศ. 2546 แล้ว และวานนี้ (3 พ.ย. 65) คณะกรรมการคุ้มครองเด็กจังหวัดสมุทรสงครามได้มีมติให้พนักงานเจ้าหน้าที่ในการสงเคราะห์เด็กและคุ้มครองสวัสดิภาพเด็กตาม พ.ร.บ. คุ้มครองเด็ก พ.ศ. 2546 เข้าไปคุ้มครองเด็กที่เหลืออีก 20 กว่าคนในสถานสงเคราะห์เด็กเอกชนดังกล่าว ส่วนเรื่องการเพิกถอนใบอนุญาตหรือปิดสถานสงเคราะห์เด็กเอกชนนั้น เป็นอำนาจหน้าที่ของคณะกรรมการคุ้มครองเด็กจังหวัดสมุทรสงคราม ซึ่งทราบว่าใบอนุญาตของสถานสงเคราะห์เด็กเอกชนดังกล่าว จะหมดอายุในเดือนมกราคม 2566 ส่วนการพิจารณาต่ออายุใบอนุญาตต้องดำเนินการตามเงื่อนไข โดยคณะอนุกรรมการหรือคณะทำงานระดับพื้นที่จะทำการตรวจสอบประเมินก่อนเสนอผู้ว่าราชการจังหวัดพิจารณาต่อไป
นายอนุกูล กล่าวต่อไปว่า วันนี้ พนักงานเจ้าหน้าที่ฯ จะเข้าไปดำเนินการต่อ โดยจะเข้าไปพูดคุยกับเด็กและตั้งข้อสังเกตว่าเด็กยังมีความเสี่ยงอยู่หรือไม่ ซึ่งต้องใช้เวลาทำความเข้าใจทั้งกับเด็ก พี่เลี้ยงผู้ดูแล และใช้วิธีมิติสังคมร่วมกับ จิตวิทยา ไม่ได้จู่โจมหรือทำให้เด็กหวาดวิตก และขอยืนยันในการทำงานว่าเป็นไปตามอำนาจหน้าที่ หลังจากที่ประเมินแล้วว่ามีความเสี่ยง จะเป็นอำนาจหน้าที่ที่พนักงานเจ้าหน้าที่ฯ ต้องเข้าไปคุ้มครองนำเด็กออกมาอยู่ในสถานที่ปลอดภัยทันที ส่วนกรณีพ่อแม่ผู้ปกครองบางคนกังวลไม่รู้ว่าบุตรหลานถูกนำตัวไปอยู่สถานที่ไหนนั้น เราอยู่ระหว่างประสานทำความเข้าใจกับพ่อแม่ผู้ปกครองและต้องดูแลเป็นรายบุคคล บางส่วนอาจจะยังไม่รู้ เพราะเราทำงานในชั้นความลับ ซึ่งต้องทำในมิติหลังบ้านประสานหน่วยงานที่เกี่ยวข้องด้วย จึงเป็นไปได้ว่าพ่อแม่ผู้ปกครองอาจจะยังไม่ทราบ แต่รัฐรับประกันในบทบาทของพนักงานเจ้าหน้าที่ฯ ที่เข้าไปคุ้มครอง ซึ่งเราต้องรับผิดชอบ
นายอนุกูล กล่าวเพิ่มเติมว่า ทั้งนี้ กระทรวง พม. ได้จัดเตรียมสถานที่ นักสังคมสงเคราะห์ และนักจิตวิทยา รวมถึงพยาบาลเพื่อให้การดูแลเด็กและเยาวชนที่จะนำมาให้กระทรวง พม. ดูแล ซึ่งได้มีการประเมินเบื้องต้นเพื่อให้การดูแลสอดคล้องกับช่วงอายุ ความผูกพันของเด็ก และความสัมพันธ์ทางสังคม โดยพบว่า เด็กบางรายมีภาวะความเครียด วิตกกังวล และมีพัฒนาการไม่เหมาะสมตามวัย ซึ่งจะต้องมีการสืบเสาะพินิจเพื่อนำมาประเมินสภาวะเด็กและครอบครัว วินิจฉัยเพื่อกำหนดแผนการช่วยเหลือและพัฒนาเด็กรายบุคคล (IDP) ในระยะสั้นและระยะยาว โดยเด็กทุกคนจะมีพนักงานเจ้าหน้าที่ฯ ประสานกับทีมสหวิชาชีพ รวมถึงวางแผนช่วยเหลือเด็กร่วมกับครอบครัว หากเด็กไม่มีครอบครัวจะใช้อำนาจพนักงานเจ้าหน้าที่ฯ ในการวางแผนช่วยเหลือเด็ก เพื่อให้ได้รับการช่วยเหลืออย่างเหมาะสมรอบด้าน และเร่งฟื้นฟูสภาพจิตใจต่อไป
วันจันทร์ที่ 7 พฤศจิกายน 2565
รมว.เฮ้ง ห่วง ลูกจ้างไร่กัญชาถูกทำร้ายร่างกายสั่งหน่วยงานสังกัดกระทรวงแรงงานลงพื้นที่หาข้อเท็จจริง
รมว.แรงงาน สั่งกรมสวัสดิการและคุ้มครองแรงงาน (กสร.) ร่วมกับหน่วยงานสังกัดกระทรวงแรงงาน ลงพื้นที่อำเภอละหานทราย จังหวัดบุรีรัมย์ หาข้อเท็จจริงกรณีลูกจ้างไร่กัญชาถูกนายจ้างทำร้ายร่างกาย พร้อมให้ความช่วยเหลือเต็มที่
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง ข่าวลูกจ้างไร่กัญชาถูกนายจ้างทำร้ายร่างกายจนได้รับบาดเจ็บนั้น พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี ที่กำกับดูแลภารกิจกระทรวงแรงงาน ได้กำชับให้กระทรวงแรงงานเข้าตรวจสอบหาสาเหตุและดูแลลูกจ้างตามอำนาจหน้าที่ ผมจึงได้สั่งให้กรมสวัสดิการและคุ้มครองแรงงาน (กสร.) ร่วมกับหน่วยงานสังกัดกระทรวงแรงงาน ลงพื้นที่ตรวจสอบข้อเท็จจริงที่เกิดขึ้น โดยในเบื้องต้น หากพบว่า ทั้งสองฝ่ายมีนิติสัมพันธ์ความเป็นนายจ้าง ลูกจ้าง ให้หน่วยงานสังกัดกระทรวงแรงงานดำเนินการตามอำนาจหน้าที่ และหากนายจ้างมีการละเมิดสิทธิประโยชน์ตามพระราชบัญญัติคุ้มครองแรงงาน พ.ศ. 2541 เช่น ไม่จ่ายค่าจ้าง หรือเงินอื่นตามกฎหมาย ลูกจ้างสามารถยื่นคำร้อง (คร.7) ต่อพนักงานตรวจแรงงาน สำนักงานสวัสดิการและคุ้มครองแรงงานจังหวัดบุรีรัมย์ เพื่อจะได้ดำเนินการตามขั้นตอนกฎหมายคุ้มครองแรงงานต่อไป
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า พนักงานตรวจแรงงาน สำนักงานสวัสดิการและคุ้มครองแรงงานจังหวัดบุรีรัมย์ จะเชิญนายจ้างมาพบเพื่อสอบข้อเท็จจริงเกี่ยวกับสภาพการจ้างและสภาพการทำงานเพิ่มเติมต่อไป
วันจันทร์ที่ 7 พฤศจิกายน 2565
​นายกรัฐมนตรีมีกำหนดการการเข้าร่วมการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง ณ กรุงพนมเปญ ราชอาณาจักรกัมพูชา
ระหว่างวันที่ 10-13 พฤศจิกายน 2565
วันนี้ (7 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการเยือนกรุงพนมเปญ ราชอาณาจักรกัมพูชา เพื่อเข้าร่วมการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง ระหว่างวันที่ 10-13 พฤศจิกายน 2565
โดยการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง อยู่ภายใต้แนวคิดหลัก “อาเซียน เอ.ซี.ที : รับมือความท้าทายร่วมกัน” (ASEAN A.C.T.: Addressing Challenges Together) สืบเนื่องจากช่วงเวลานี้เป็นช่วงเวลาที่อาเซียนต้องเผชิญความท้าทายในหลายมิติ ทั้งจากโควิด-19 ความผันผวนทางภูมิรัฐศาสตร์ สถานการณ์ความไม่สงบระหว่างประเทศ และสถานการณ์ในภูมิภาค
ทั้งนี้ นายกรัฐมนตรีจะเข้าร่วมการประชุมในกรอบอาเซียนทั้งหมดจำนวน 16 รายการ และจะได้พบหารือกับภาคส่วนต่าง ๆ ของอาเซียน ได้แก่ ผู้แทนรัฐสภา เยาวชน และภาคธุรกิจ รวมทั้งจัดการประชุม ASEAN Global Dialogue ครั้งที่ 2 ในหัวข้อการฟื้นฟูหลังโควิด-19 อย่างครอบคลุม โดยมีผู้นำอาเซียน คู่เจรจา และผู้แทนระดับสูงขององค์การระหว่างประเทศเข้าร่วม เพื่อแลกเปลี่ยนข้อคิดเห็นเกี่ยวกับการฟื้นฟูภายหลังโควิด-19 ของภูมิภาคและของโลก โดยนายกรัฐมนตรีของไทยมุ่งมั่นที่จะผลักดันความร่วมมือใน 3 ด้านหลัก ได้แก่ ความร่วมมือเพื่อความมั่นคงทางสาธารณสุข ความร่วมมือเพื่อการฟื้นตัวทางเศรษฐกิจ และความร่วมมือเพื่อพัฒนาดิจิทัลในภูมิภาค
วันจันทร์ที่ 7 พฤศจิกายน 2565
นางสาวกฤษณา จิรวัฒน์สถิตย์ รองผู้อำนวยการสำนักงานสถิติแห่งชาติ ร่วมงานมอบรางวัลการเผยแพร่ข้อมูลเปิดยอดเยี่ยมแห่งปี "โครงการ DIGI DATA AWARDS 2022"
นางสาวกฤษณา จิรวัฒน์สถิตย์ รองผู้อำนวยการสำนักงานสถิติแห่งชาติ ร่วมงานมอบรางวัลการเผยแพร่ข้อมูลเปิดยอดเยี่ยมแห่งปี "โครงการ DIGI DATA AWARDS 2022"
นางสาวกฤษณา จิรวัฒน์สถิตย์ รองผู้อำนวยการสำนักงานสถิติแห่งชาติ ร่วมงานมอบรางวัลการเผยแพร่ข้อมูลเปิดยอดเยี่ยมแห่งปี "โครงการ DIGI DATA AWARDS 2022 - งานมอบรางวัลให้กับหน่วยงานที่เปิดเผยชุดข้อมูลเปิดภาครัฐ” โอกาสนี้ สำนักงานสถิติแห่งชาติ หน่วยงานในสังกัดกระทรวงดิจิทัลเพื่อเศรษฐกิจและสังคม (ดีอีเอส) เข้ารับรางวัลชุดข้อมูลยอดนิยมตลอดกาลด้วย
วันที่ 7 พฤศจิกายน 2565 สถาบันนวัตกรรมและธรรมาภิบาลข้อมูล : DIGI (Data Innovation and Governance Institute) จัดกิจกรรมงานมอบรางวัล “โครงการ DIGI DATA AWARDS – งานมอบรางวัลให้กับหน่วยงานที่เปิดเผยชุดข้อมูลเปิดภาครัฐ” ประจำปี 2565 เพื่อเป็นการกระตุ้นให้เกิดขับเคลื่อนรัฐบาลดิจิทัลภายใต้แนวคิด “Data Driven Organization” โดยปัจจัยสำคัญในการขับเคลื่อนดังกล่าวคือการเปิดเผยชุดข้อมูลที่ภาครัฐไว้จัดเก็บและรวบรวมไว้นำมาเผยแพร่ให้กับประชาชน งานดังกล่าวจัดขึ้น ณ โรงแรม แกรนด์ อโณมา ปทุมวัน กรุงเทพฯ
*************************
วันจันทร์ที่ 7 พฤศจิกายน 2565
“วิศิษฏ์ วิศิษฏ์สรอรรถ” ปลัดดีอีเอส” คนที่ 4
“วิศิษฏ์ วิศิษฏ์สรอรรถ” ปลัดดีอีเอส” คนที่ 4
วันนี้ (7 พฤศจิกายน 2565) ศาสตราจารย์พิเศษวิศิษฏ์ วิศิษฏ์สรอรรถ เข้าร่วมพิธีไหว้ศาลพระพรหม เพื่อความเป็นสิริมงคล เนื่องในโอกาสเข้ารับตําแหน่งปลัดกระทรวงดิจิทัลเพื่อเศรษฐกิจและสังคม (ดีอีเอส) คนที่ 4 โดยมี ผู้บริหาร ข้าราชการ และเจ้าหน้าที่กระทรวงดีอีเอส ร่วมให้การต้อนรับ ณ บริเวณศาลพระพรหม ศูนย์ราชการเฉลิมพระเกียรติฯ อาคารบี
***************************
วันจันทร์ที่ 7 พฤศจิกายน 2565
รฟม. โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
ลงพื้นที่ตรวจสอบการดำเนินงานด้านความปลอดภัยในการก่อสร้าง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดยคณะกรรมการความปลอดภัย อาชีวอนามัยและสภาพแวดล้อมในการทำงาน (คปอ.) นำคณะเจ้าหน้าที่ลงพื้นที่ตรวจสอบการดำเนินงานด้านความปลอดภัยในการก่อสร้าง โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) บริเวณสถานีอนุสาวรีย์ประชาธิปไตย และบริเวณสถานีรัฐสภา โดยได้ตรวจสอบการจัดเก็บอุปกรณ์ต่างๆ ให้อยู่ในความเรียบร้อย การยึดวัสดุอุปกรณ์และการติดป้ายปิดเบี่ยงจราจร ให้มีความมั่นคงแข็งแรงและอยู่ในตำแหน่งที่ปลอดภัย สามารถเห็นได้อย่างชัดเจน เพื่อให้เกิดความปลอดภัยต่อประชาชนมากที่สุด พร้อมทั้งเน้นย้ำให้เจ้าหน้าที่และผู้เกี่ยวข้องทุกคนปฏิบัติตามมาตรฐานความปลอดภัยอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ทั้งต่อบุคลากรของโครงการฯ และประชาชนผู้สัญจรบนถนนสาธารณะ ตลอดจนเน้นย้ำให้เจ้าหน้าที่ยังคงปฏิบัติตนตามมาตรการ D-M-H-T-T ซึ่งเป็นแนวทางปฎิบัติที่กระทรวงสาธารณสุขแนะนำอย่างต่อเนื่อง
สามารถสอบถามข้อมูลโครงการฯ ได้ที่ Facebook โครงการรถไฟฟ้าสายสีม่วง ช่วงเตาปูน - ราษฎร์บูรณะ และ Line @mrtpurpleline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันจันทร์ที่ 7 พฤศจิกายน 2565
SME D Bank ขับเคลื่อนยุทธศาสตร์ชาติต่อเนื่อง หนุนเอสเอ็มอียกระดับสู่ BCG Model อัดวงเงินสินเชื่อ “BCG  Loan” เพิ่มหมื่นล้าน คงอัตราดอกเบี้ยต่ำ ช่วยลดภาระการเงิน
SME D Bank เดินหน้าขับเคลื่อนยุทธศาสตร์ชาติ ยกระดับเอสเอ็มอีสู่ BCG Model อย่างต่อเนื่อง อัดฉีดวงเงินสินเชื่อ “BCG Loan” เพิ่มอีก 10,000 ล้านบาท พร้อมมอบสิทธิ์พิเศษ ยื่นกู้และทำนิติกรรมภายใน 30 ธ.ค. 65 นี้  รับอัตราดอกเบี้ยปีแรกคงที่ 3.99%
SME D Bank เดินหน้าขับเคลื่อนยุทธศาสตร์ชาติ ยกระดับเอสเอ็มอีสู่ BCG Model อย่างต่อเนื่อง อัดฉีดวงเงินสินเชื่อ “BCG Loan” เพิ่มอีก 10,000 ล้านบาท พร้อมมอบสิทธิ์พิเศษ ยื่นกู้และทำนิติกรรมภายใน 30 ธ.ค. 65 นี้ รับอัตราดอกเบี้ยปีแรกคงที่ 3.99% แถมฟรีค่าธรรมเนียมวิเคราะห์โครงการ ช่วยเอสเอ็มอีลดภาระการเงิน ควบคู่บริการด้านการพัฒนา “SME D Coach” ให้คำปรึกษาธุรกิจฟรี! ติดปีกทะยานสู่ BCG Model
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากที่รัฐบาล กำหนดยุทธศาสตร์พัฒนาประเทศ ด้วยเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว หรือ BCG Model (Bio-Circular-Green Economy) โดยให้ความสำคัญสูงสุดยกเป็น "วาระแห่งชาติ" พร้อมมอบนโยบายให้ทุกภาคส่วน ดำเนินการขับเคลื่อนยุทธศาสตร์ดังกล่าว ดังนั้น SME D Bank ขานนโยบายด้วยการออกผลิตภัณฑ์ “โครงการสินเชื่อธุรกิจที่เป็นมิตรต่อสิ่งแวดล้อม” หรือ “BCG Loan” วงเงิน 1,000 ล้านบาท เมื่อเดือน มิ.ย.65 ที่ผ่านมา สนับสนุนให้เอสเอ็มอี มีเงินทุนไปยกระดับพัฒนาสู่ “BCG Model” ผลักดันธุรกิจเติบโตอย่างยั่งยืน
โดยโครงการดังกล่าวประสบความสำเร็จอย่างสูง วงเงินสินเชื่อหมดอย่างรวดเร็ว สะท้อนให้เห็นว่าเอสเอ็มอีไทยตื่นตัวจะยกระดับสู่เศรษฐกิจยุคใหม่ ดังนั้น SME D Bank จึงสนับสนุนต่อเนื่อง ด้วยการเพิ่มเติมวงเงินสินเชื่อ “BCG Loan” อีก 10,000 ล้านบาท พร้อมมอบสิทธิพิเศษ ยื่นกู้พร้อมอนุมัติและจัดทำนิติกรรมสัญญา ภายในวันที่ 30 ธ.ค. 65 นี้ รับอัตราดอกเบี้ยพิเศษ ปีแรกคงที่ 3.99% พร้อมยกเว้นการเรียกเก็บค่าธรรมเนียมวิเคราะห์โครงการ (Front end Fee)และปลอดชำระเงินต้นสูงสุด 2 ปี ช่วยให้เอสเอ็มอีลดภาระการผ่อนชำระ สามารถบริหารจัดการต้นทุนธุรกิจได้เหมาะสม
“ในภาวะที่อัตราดอกเบี้ยโดยรวมมีแนวโน้มปรับขึ้นต่อเนื่อง แต่เนื่องจาก SME D Bank มีนโยบายสนับสนุนเอสเอ็มอีสู่ BCG Model ดังนั้น สินเชื่อ BCG Loan จึงคงอัตราดอกเบี้ยต่ำ เพื่อช่วยให้เอสเอ็มอีเข้าถึงสินเชื่อในต้นทุนการเงินที่ต่ำ ช่วยลดภาระ สามารถปรับตัว นำ BCG Model ไปพัฒนายกระดับธุรกิจให้เติบโตอย่างยั่งยืน และส่งต่อประโยชน์ไปสู่เศรษฐกิจ สังคม และสิ่งแวดล้อมโดยรวมของประเทศด้วย” นางสาวนารถนารี กล่าวเสริม
สำหรับ “BCG Loan" วงเงินกู้สูงสุด 50 ล้านบาทต่อราย ระยะเวลาผ่อนชำระนานสูงสุด 12 ปี สามารถใช้ได้ครบวงจร เช่น ลงทุน ปรับปรุง ขยาย หรือปรับเปลี่ยนการดำเนินธุรกิจ หมุนเวียนเสริมสภาพคล่อง หรือ Refinance เป็นต้น
นอกจากนั้น SME D Bank ได้จัดเตรียมบริการด้านพัฒนาผ่านโครงการ “SME D Coach” ให้คำปรึกษาธุรกิจครบวงจรจากโค้ชมืออาชีพ โดยไม่มีค่าใช้จ่ายใด ๆ ทั้งสิ้น ช่วยเพิ่มศักยภาพให้เอสเอ็มอี เติบโตอย่างยั่งยืนตามแนวทาง BCG Model
แจ้งความประสงค์รับบริการสินเชื่อ BCG Model ได้ผ่านช่องทางต่างๆ เช่น เว็บไซต์ธนาคาร (www.smebank.co.th), LINE Official Account : SME Development Bank และสาขาของ SME D Bank ทั่วประเทศ เป็นต้น สอบถามข้อมูลเพิ่มเติม Call Center 1357
วันอาทิตย์ที่ 6 พฤศจิกายน 2565
"รมว.ชัยวุฒิ" ปั้นเด็กติดเกมเป็น "นักกีฬาอีสปอร์ต" นำร่องโรงเรียนต้นแบบยกระดับโครงการอีสปอร์ต จ.ตาก
"รมว.ชัยวุฒิ" ปั้นเด็กติดเกมเป็น "นักกีฬาอีสปอร์ต" นำร่องโรงเรียนต้นแบบยกระดับโครงการอีสปอร์ต จ.ตาก
วันนี้เวลา10.20น.(6พ.ย. 65)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมของไทยได้เข้าสักการะพระบรมธาตุและหลวงพ่อทันใจณวัดพระบรมธาตุ(หลวงพ่อทันใจ)ต.เกาะตะเภาอ.บ้านตากจ.ตากสิ่งศักดิ์สิทธิ์ที่ชาวจังหวัดตากเคารพบูชา
โดยทันทีที่นายชัยวุฒิมาถึงได้รับการต้อนรับจากประธานนายกเทศบาลบ้านตาก,กรมการปกครองท้องถิ่นอ.บ้านตาก,ข้าราชการท้องถิ่นพร้อมทั้งประชาชนจากนั้นได้เข้าไปยังวิหารหลวงพ่อทันใจถวายเครื่องสักการะหลวงพ่อทันใจและหลวงพ่อทองอยู่พร้อมจุดเทียนสะเดาะเคราะห์ล้านนาซึ่งเป็นประเพณีพื้นบ้านของภาคเหนือจึงลงมาเวียนเทียนรอบพระบรมสารีริกธาตุแล้วถวายสังฆทานกราบนมัสการพระครูพิทักษ์บรมธาตุเจ้าอาวาสวัดพระบรมธาตุพร้อมรับพรจากท่านเจ้าอาวาส
หลังถวายสังฆทานเรียบร้อยแล้วก่อนเดินทางต่อในภารกิจต่อไปก็ได้มีตัวแทนจากต.เกาะตะเภาและชาวบ้านประมาณ50คนยื่นหนังสือรายงานเรื่องโรงงานแป้งมันสัมปะหลังก่อมลพิษทางกลิ่นสร้างความเดือดร้อนให้กับชาวบ้านรมว.ชัยวุฒิหลังได้รับหนังสือร้องเรียนได้กล่าวกับชาวบ้านว่าจะช่วยเร่งแก้ไขปัญหาและดำเนินการอย่างเต็มที่
จากนั้นจึงรุดไปยังโรงเรียนเทศบาล1กิตติขจรอ.เมืองจ.ตากเพื่อฟังบรรยายสรุปโครงการเมืองตากe-sportของโรงเรียนเทศบาล1กิตติขจรโดยมีรำกองยาวจากนักเรียนให้การต้อนรับพร้อมคณะครูประมาณ50คนตั้งแถวรอต้อนรับและเข้าห้องประชุมเครือข่ายผู้ปกครองเพื่อตรวจสอบความพร้อมโครงการเมืองตากe-sport
รมว.ชัยวุฒิกล่าวว่าดีใจที่ได้มาเยี่ยมโรงเรียนเทศบาล1กิตติขจรโดยเห็นหลักสูตรแล้วรู้สึกดีใจที่โรงเรียนแห่งนี้ทันสมัยมีหลักสูตรดีๆให้กับนักเรียนได้ศึกษากีฬาe-sportเป็นกีฬาถูกที่ต้องตามกฎหมายเป็นรายการแข่งขันที่มีคนรับชมเยอะที่สุดมากกว่ากีฬาอื่นๆเป็นกีฬาที่สามารถสร้างอาชีพสร้างรายได้ให้กับเด็กไทยได้
ซึ่งทางกระทรวงฯมีนโยบายอยากยกระดับการเล่นเกมจากเด็กติดเกมให้เป็นเด็กติดกีฬาบางคนอาจคิดว่าเหมาะสมหรือไม่ตนคิดว่าโลกตอนนี้ได้เปลี่ยนแปลงไปเยอะแล้วเมื่อเด็กมีความสนใจคนส่วนใหญ่ให้ความสนใจซึ่งสามารถประกอบเป็นอาชีพได้จริง
จากนั้นจึงเข้าชมห้องเรียนพิเศษ11ลู่วิ่งตามความถนัดและความสามารถของนักเรียนพร้อมเข้าชมสาธิตการฟั่นตีนกา,สาธิตการหยดน้ำเทียน,สาธิการตกแต่งกระทงกะลา,สาธิตการประดิษฐ์กระทงจากใบตองจากนักเรียนและเข้าไปภายในห้องประชุมเพชรเมืองตากซึ่งได้รับการต้อนรับจากนักเรียน200คนโดยมีการแสดงดนตรีเป็นการขอบคุณรมว.ชัยวุฒิที่ได้ให้เกียรติติดตามโครงการและเยี่ยมเยียนโรงเรียนเทศบาล1กิตติขจรพร้อมด้วยรอยยิ้มและเสียงปรบมือท่ามกลางเสียงเพลงขอบคุณที่รักกันเป็นบรรยากาศอบอุ่นและยังความปิติยินดีให้กับคณะครูและนักเรียนทุกท่านที่มาต้อนรับในวันนี้
****************
วันศุกร์ที่ 10 มีนาคม 2566
10/03/2566
กยศ. ร่วมงานมหกรรมการเงินเพื่อครูไทย 4 ภูมิภาค วันที่ 11- 12 มี.ค. 66 จังหวัดสระแก้ว
กยศ. เชิญชวนผู้กู้ยืมที่เป็นข้าราชการครูและบุคลากรทางการศึกษาเข้าร่วมงานมหกรรมการเงินเพื่อครูไทย 4 ภูมิภาค “Unlock a better life” วันที่ 11 -12 มีนาคม 2566 นี้ ณ มหาวิทยาลัยบูรพา วิทยาเขตสระแก้ว อำเภอวัฒนานคร จังหวัดสระแก้ว
กองทุนเงินให้กู้ยืมเพื่อการศึกษา (กยศ.) เชิญชวนผู้กู้ยืมที่เป็นข้าราชการครูและบุคลากรทางการศึกษาเข้าร่วมงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า จัดโดยกระทรวงศึกษาธิการและพันธมิตรกลุ่มสถาบันการเงินต่างๆ พร้อมให้คำแนะนำในการวางแผนการออมการลงทุน วันที่ 11 -12 มีนาคม 2566 นี้ ณ มหาวิทยาลัยบูรพา วิทยาเขตสระแก้ว อำเภอวัฒนานคร จังหวัดสระแก้ว
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ร่วมจัดงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า วันที่ 11 -12 มีนาคม 2566 เวลา 08.30 - 16.00 น. ณ หอประชุมศานิตย์ นาคสุขศรี ชั้น 2 อาคาร ศ.ดร.สุชาติ อุปถัมภ์ มหาวิทยาลัยบูรพา วิทยาเขตสระแก้ว อำเภอวัฒนานคร จังหวัดสระแก้ว จัดโดยกระทรวงศึกษาธิการและพันธมิตร กลุ่มสถาบันการเงินต่างๆ เพื่อเปิดโอกาสให้ข้าราชการครูและบุคลากรทางการศึกษาในพื้นที่ภูมิภาคจังหวัดสระแก้ว จังหวัดปราจีนบุรี และจังหวัดนครนายก ที่ประสบปัญหาหนี้สินได้รับการช่วยเหลือ โดยจะมีการเปิดการเจรจาแก้ไขปัญหาหนี้ร่วมกัน ตลอดจนการให้บริการอบรมความรู้ทางการเงิน โดยบูรณาการความร่วมมือกับทุกฝ่ายที่เกี่ยวข้อง ทั้งนี้ กองทุนขอเชิญชวนข้าราชการครูหรือบุคลากรทางการศึกษาที่เป็นผู้กู้ยืม กยศ. เข้าร่วมงาน โดยสามารถติดต่อขอรับคำปรึกษาการชำระหนี้ได้ที่บูธ กยศ.” ผู้จัดการกองทุนฯ กล่าวในที่สุด
วันศุกร์ที่ 10 มีนาคม 2566
10/03/2566
Govt Spokesperson: 24/7 Hotlines set up by 12 commercial banks to receives public reports on call center gangs and money scams
Govt Spokesperson: 24/7 Hotlines set up by 12 commercial banks to receives public reports on call center gangs and money scams
March 9, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed information about the 24/7 hotlines set up by 12 commercial banks to directly receive reports and complaints from the public on cases related to call center gangs and money scams. These hotlines are:
KBANK: 0-2888-8888 press 001
Krung Thai Bank 0-2111-1111 press 108
Krungsri Bank 1572 press 5
Bangkok Bank 1333 or 0-2645-5555 press *3
Siam Commercial Bank: 0-2777-7575
TMBThanachart Bank 1428 press 03
Government’s Savings Bank: 1115 press 6
CIMB Thai Bank: 0-2626-7777 press 00
Thai Credit Retail Bank: 0-2697-5454
UOB Bank Thailand: 0-2344-9555
Land and House Bank: 0-2359-0000 press 8
Government Housing Bank: 0-2645-9000 press 33
According to the Government Spokesperson, Prime Minister and Defense Minister Gen. Prayut Chan-o-cha has closely followed up on the progress of his instruction made to concerned agencies to accelerate their action against online frauds and scams. The Government also pushes forward the Royal Decree on Cyber Crime Suppression and Prevention, B.E. …, to enhance authority’s power in curbing scammers in an efficient manner.
วันศุกร์ที่ 10 มีนาคม 2566
บีโอไอ เป็นวิทยากรบรรยายในหัวข้อ “ยุทธศาสตร์การส่งเสริมการลงทุนกับการขับเคลื่อนเศรษฐกิจไทย”
บีโอไอ เป็นวิทยากรบรรยายในหัวข้อ “ยุทธศาสตร์การส่งเสริมการลงทุนกับการขับเคลื่อนเศรษฐกิจไทย” ภายใต้หลักสูตรวิทยาการการจัดการสําหรับนักบริหารระดับสูง (วบส.) รุ่นที่ 9 ของคณะรัฐประศาสนศาสตร์ สถาบันบัณฑิตพัฒนบริหารศาสตร์
เมื่อวันที่ 8 มีนาคม 2566 นายนฤตม์ เทอดสถีรศักดิ์ เลขาธิการบีโอไอ ได้เป็นวิทยากรเพื่อบรรยายในหัวข้อ “ยุทธศาสตร์การส่งเสริมการลงทุนกับการขับเคลื่อนเศรษฐกิจไทย” ภายใต้หลักสูตรวิทยาการการจัดการสําหรับนักบริหารระดับสูง (วบส.) รุ่นที่ 9 ของคณะรัฐประศาสนศาสตร์ สถาบันบัณฑิตพัฒนบริหารศาสตร์ โดยมีผู้รับฟังการบรรยายประมาณ 80 คน
ในการบรรยาย เลขาธิการบีโอไอได้อธิบายถึงบทบาทของบีโอไอในการขับเคลื่อนการลงทุนของประเทศ การดำเนินนโยบายของการส่งเสริมการลงทุนตั้งแต่อดีตจนถึงปัจจุบัน ผลของการส่งเสริมการลงทุน รวมถึงการวิเคราะห์ปัจจุบันและโอกาสที่มีผลต่อการลงทุนในระยะ 5 ปี ซึ่งนำมาสู่การกำหนดยุทธศาสตร์การส่งเสริมการลงทุนเพื่อสร้างเศรษฐกิจใหม่ที่ขับเคลื่อนด้วยเทคโนโลยี นวัตกรรม และความคิดสร้างสรรค์วัตกรรม (Innovative) มีขีดความสามารถในการแข่งขัน สามารถปรับตัวเร็ว และสร้างการเติบโตสูง (Competitive) และคำนึงถึงความยั่งยืนด้านสิ่งแวดล้อมและสังคม รวมทั้งการสร้างโอกาส และลดปัญหาความเหลื่อมล้ำ (Inclusive)
นอกจากนั้น เลขาธิการยังได้กล่าวถึงหมุดหมายที่สำคัญภายใต้ยุทธศาสตร์ 7 ด้าน พร้อมทั้งกลไกและมาตรการที่จะใช้ขับเคลื่อนยุทธศาสตร์เพื่อให้บรรลุหมุดหมายดังกล่าว รวมถึงเป้าหมายที่บีโอไอจะให้ความสำคัญในปี 2566 อาทิ การสร้างฐานสำหรับ 5 อุตสาหกรรมมุ่งเป้า การผลักดันให้ไทยเป็นศูนย์กลางธุรกิจระหว่างประเทศและศูนย์กลางบุคลากรทักษะสูง การส่งเสริมการเปลี่ยนผ่านอุตสาหกรรมไปสู่ Smart & Sustainable Industry และการส่งเสริมให้ภาคเอกชนช่วยพัฒนาคน SMEs และชุมชน
วันศุกร์ที่ 10 มีนาคม 2566
กรมเจ้าท่า จัดระเบียบ อู่ต่อเรือทั่วประเทศ ส่งเสริมมาตรฐานด้านความปลอดภัยทางน้ำทั้งระบบ
...
จากนโยบายของรัฐบาล และกระทรวงคมนาคม ที่ได้มอบหมายให้กรมเจ้าท่า กำกับ ควบคุม ดูแลการประกอบกิจการอู่เรือทั่วประเทศให้เป็นไปตามมาตรฐานความปลอดภัยทางน้ำทั้งระบบ
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า จากกรณี เรือ สมูธ ซี 22 เกิดเหตุเพลิงไหม้ ขณะเรือจอดซ่อม ณ อู่เรือรวมมิตรด็อคยาร์ด แม่น้ำแม่กลอง จังหวัดสมุทรสงคราม เมื่อวันที่ 17 มกราคม 2566 เป็นเหตุให้มีผู้ได้รับบาดเจ็บและเสียชีวิต โดยจากการตรวจสอบพบว่า อู่ต่อเรือดังกล่าว จดทะเบียนเป็นผู้ประกิจการอู่เรือแล้ว แต่เรือลำดังกล่าวจอดอยู่บริเวณท่าเทียบเรือของบริษัท รวมมิตรด็อคยาร์ค จำกัด จึงถือได้ว่าเป็นสถานที่สำหรับให้บริการแก่เดินเรือทะเลที่มีขนาดตั้งแต่ 500 ตันกรอสขึ้นไป โดยมิได้รับอนุญาตตามนัยข้อ 3 (9) และข้อ 4 แห่งประกาศของคณะปฏิวัติ ฉบับที่ 58 เรื่อง การควบคุมกิจการค้าขายอันกระทบถึงความปลอดภัยหรือผาสุกของประชาชนนั้น จึงสั่งการให้ กองกำกับการพาณิชยนาวี (กกพ.) กลุ่มกำกับกิจการขนส่งต่อเนื่องหลายรูปแบบ และ จภ.1-7 เขต/สาขา ดำเนินการตรวจสอบอู่เรือทั้งหมด ว่ามีการอนุญาตถูกต้องหรือไม่ พร้อมทั้งให้ กกพ. จัดทำสรุปรายงานการดำเนินการเรื่องอู่เรือทั้งระบบ
จากการ ตรวจสอบข้อมูลในภาพรวม กองกำกับการพาณิชยนาวี กลุ่มกำกับกิจการขนส่งต่อเนื่อง รายงานในเบื้องต้นว่า จำนวนอู่เรือที่จดทะเบียนเป็นผู้ประกอบกิจการอู่เรือและได้รับหนังสืออนุญาตฯ ถูกต้องตามมาตรา 25 แห่งพระราชบัญญัติส่งเสริมการพาณิชยนาวี พ.ศ.2521 ทั่วประเทศ จำนวนทั้งสิ้น 256 ราย โดยมีอู่เรือที่ยังดำเนินการอยู่ 237 ราย และหยุดกิจการไปแล้ว 19 ราย และได้เสนอมาตรฐานในการปฏิบัติงาน การจัดทำคู่มือแนวทางการปฏิบัติงาน (SOP) การกำกับการปฏิบัติตามของอู่เรือ โดยเน้นเฉพาะอู่เรือที่ให้บริการเรือบรรทุกสินค้าอันตราย จำนวน 6 เรื่อง ดังนี้ 1)เสนอให้มีการแก้ไขการปรับปรุงระเบียบ กฎหมาย ในส่วนที่เกี่ยวข้อง เพื่อให้สอดคล้องกับการปฏิบัติงาน 2) ตรวจสอบสถานที่ตั้งกิจการอู่เรือ เพื่อพิจารณาประเด็นที่เกี่ยวกับทำเลที่ตั้ง ว่าเหมาะสมกับการประกอบกิจการหรือไม่ 3) ตรวจสอบและประเมินความเสี่ยงในทุกกิจกรรมการปฏิบัติงานของอู่เรือ 4) ตรวจสอบใบอนุญาตที่เกี่ยวข้อง 5) จัดทำคู่มือวิธีปฏิบัติตามมาตรฐานด้านความปลอดภัยในอู่เรือ และ 6) กำหนดให้มีหลักสูตรการฝึกอบรมเจ้าหน้าที่ผู้ปฏิบัติงานประจำอู่เรือเกี่ยวกับความปลอดภัย เพื่อควบคุมกำกับมาตรฐานด้านความปลอดภัยในการทำงานตามระดับงานที่รับผิดชอบ โดยผู้ปฏิบัติงานประจำอู่เรือต้องผ่านการอบรม หลักสูตรเกี่ยวกับความปลอดภัยในการทำงานตามระดับของงานที่รับผิดชอบ ทั้งนี้ เพื่อให้การประกอบกิจการอู่เรือมี มาตรฐานด้านความปลอดภัย ลดโอกาสการเกิดอุบัติเหตุ ที่กระทบต่อชีวิตและทรัพย์สินต่อไป
วันศุกร์ที่ 10 มีนาคม 2566
10/03/2566
ธอส. จัดทำมาตรการแก้หนี้ ดอกเบี้ย 0% นาน 10 เดือน ร่วมงานมหกรรมการเงินเพื่อครูไทย 4 ภูมิภาค ครั้งที่ 2 จ.สระแก้ว ระหว่างวันที่ 11-12 มี.ค. 2566
ธอส. นำมาตรการแก้หนี้และผลิตภัณฑ์ทางการเงินเข้าร่วมงานมหกรรมการเงินเพื่อครูไทย 4 ภูมิภาค ครั้งที่ 2 จ.สระแก้ว เพื่อให้ ขรก.ครูและบุคลากรทางการศึกษาในภาคตะวันออกให้ได้รับความช่วยเหลืออย่างครบวงจร ระหว่างวันที่ 11-12 มี.ค.2566 ณ ห้องประชุมศานิตย์
ธนาคารอาคารสงเคราะห์ (ธอส.) ดำเนินการตามนโยบายของรัฐบาล ในการแก้ไขปัญหาหนี้สินให้กับข้าราชการครูและบุคลากรทางการศึกษา ที่ถือเป็นทรัพยากรบุคคลที่สำคัญในการพัฒนาด้านการศึกษาของประเทศให้มีคุณภาพชีวิตที่ดีขึ้น ธอส. ในฐานะสถาบันการเงินของรัฐ ที่มีพันธกิจ “ทำให้คนไทยมีบ้าน” จึงได้นำมาตรการแก้หนี้และผลิตภัณฑ์ทางการเงินเข้าร่วมงานมหกรรมการเงินเพื่อครูไทย 4 ภูมิภาค ครั้งที่ 2 จ.สระแก้ว เพื่อให้ข้าราชการครูและบุคลากรทางการศึกษาในภาคตะวันออกให้ได้รับความช่วยเหลืออย่างครบวงจร ระหว่างวันที่ 11-12 มีนาคม 2566 ณ ห้องประชุมศานิตย์ นาคสุขศรี มหาวิทยาลัยบูรพา วิทยาเขตสระแก้ว จ.สระแก้ว โดย ธอส. นำมาตรการแก้หนี้และผลิตภัณฑ์ทางการเงินเข้าร่วมงาน ประกอบด้วย
มาตรการช่วยเหลือลูกค้าปัจจุบันของธนาคาร มาตรการ 22 [M22] สำหรับลูกค้าข้าราชการครูและบุคลากรทางการศึกษาของรัฐหรือเอกชน ที่ยังคงรับราชการและ/หรือเป็นข้าราชการบำนาญ ที่กู้เงินกับธนาคารมาแล้วไม่น้อยกว่า 1 ปี ที่มีสถานะ NPL หรือ สถานะ NPL ที่อยู่ระหว่างการใช้มาตรการ/ปรับโครงสร้างหนี้ ให้ผ่อนเงินงวดต่ำพร้อมลดอัตราดอกเบี้ยเงินกู้พิเศษ 2 ปี เดือนที่ 1-10 ชำระเพียงงวดละ 1,000 บาท อัตราดอกเบี้ย 0% ต่อปี (ตัดชำระเงินต้นทั้งหมด) เดือนที่ 11-18 คิดเงินงวดจากอัตราดอกเบี้ย 1.99% ต่อปี
(กรณีเงินต้นคงเหลือ 1 ล้านบาท เงินงวดในการผ่อนชำระ 1,800 บาท) เดือนที่ 19-21 คิดเงินงวดจากอัตราดอกเบี้ย 3.90% ต่อปี
(กรณีเงินต้นคงเหลือ 1 ล้านบาท เงินงวดในการผ่อนชำระ 3,500 บาท) เดือนที่ 22-24 คิดเงินงวดจากอัตราดอกเบี้ย MRR-2% ต่อปี หรือเท่ากับ 4.40% ต่อปี (กรณีเงินต้นคงเหลือ 1 ล้านบาท เงินงวดในการผ่อนชำระ 3,900 บาท) (อัตราดอกเบี้ย MRR ธอส. ปัจจุบันเท่ากับ 6.40% ต่อปี)
นอกจากนี้ ภายในงาน ธอส. ยังนำบ้านมือสอง ธอส. ทำเลดีทั่วประเทศมาจำหน่ายพร้อมส่วนลดสุด 50% จากราคาประเมิน ในปัจจุบัน พร้อมสิทธิ์ผ่อนดาวน์นาน 36 เดือน โดยไม่มีดอกเบี้ย และจองซื้อทรัพย์ออนไลน์และวางเงินประกัน 5,000 บาท ในวันทำสัญญาจะซื้อจะขาย (เงื่อนไขเป็นไปตามที่ธนาคารกำหนด) พิเศษ!! รับฟรีของสมนาคุณสำหรับลูกค้าที่จองซื้อบ้านมือสอง ธอส. จองสิทธิ์ซื้อและเลือกดูทรัพย์ได้ที่ Application : GHB ALL HOME
สำหรับข้าราชการครูและบุคลากรทางการศึกษาที่สนใจเข้ามาตรการความช่วยเหลือฯ ของ ธอส. จะต้องแสดงหลักฐาน เอกสารบัตรประจำตัวเจ้าหน้าที่ หนังสือรับรองจากหน่วยงานต้นสังกัด พร้อมทั้งแสดงหลักฐานการได้รับผลกระทบจากการประกอบอาชีพหรือผลกระทบทางด้านเศรษฐกิจ เช่น หลักฐานรายได้ หรือ หนังสือรับรองจากหน่วยงานจากต้นสังกัด เพื่อประกอบการพิจารณา โดยสามารถลงทะเบียนยื่นคำร้องภายในงานมหกรรมการเงินเพื่อครูไทยฯ ระหว่างวันที่ 11-12 มีนาคม 2566 เท่านั้น สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL, GHB ALL GEN และwww.ghbank.co.th
วันศุกร์ที่ 10 มีนาคม 2566
พม. จับมือเครือข่าย เตรียมระบบแจ้งเหตุ ESS  ผ่าน Line OA เพิ่มช่องทางรับแจ้งเหตุฉุกเฉินทางสังคมทั่วประเทศ
พม. จับมือเครือข่าย เตรียมระบบแจ้งเหตุ ESS  ผ่าน Line OA เพิ่มช่องทางรับแจ้งเหตุฉุกเฉินทางสังคมทั่วประเทศ
วันนี้ (10 มี.ค. 66) เวลา 08.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวงการพัฒนาสังคมและความมั่นคงของมนุษย์ (พม.) เตรียมเปิดใช้งานระบบแจ้งเหตุฉุกเฉินทางสังคม หรือ ESS (Emergency Social Service : Thailand) ด้วยความร่วมมือกับสำนักงานตำรวจแห่งชาติ สำนักงานคณะกรรมการดิจิทัลเพื่อเศรษฐกิจและสังคมแห่งชาติ กองทุนเสมอภาคทางการศึกษา และภาคีเครือข่าย เพื่อเป็นช่องทางในการรับแจ้งเหตุฉุกเฉินทางสังคมในทุกจังหวัดทั่วประเทศ ซึ่งให้บริการเฉพาะกรณีปัญหาเร่งด่วนจาก 5 สาเหตุ ได้แก่ ข่มขู่ว่าจะทำร้ายหรือทำร้าย กักขังหน่วงเหนี่ยว เสี่ยงถูกล่วงละเมิดทางเพศ ผู้คลุ้มคลั่งก่อให้เกิดเหตุร้าย และมั่วสุมจนก่อให้เกิดเหตุร้าย โดยทำงานผ่าน Line OA ด้วยการค้นหาชื่อ คำว่า ESS Help Me ซึ่งเจ้าหน้าที่จะสามารถเข้าไปช่วยเหลือได้อย่างรวดเร็วและทันเหตุการณ์ เป็นการช่วยลดการบาดเจ็บและสูญเสียชีวิตได้
นายอนุกูล กล่าวต่อไปว่า ระบบแจ้งเหตุ ESS เป็นการนำระบบดิจิทัลเข้าช่วยในการป้องกันและแก้ปัญหาความเดือดร้อนทางสังคมของประชาชนและกลุ่มเปราะบางได้อย่างมีประสิทธิภาพยิ่งขึ้น ซึ่งทุกคนสามารถแจ้งเหตุได้ง่าย ผ่าน Line OA แพลตฟอร์มที่มีคนไทยใช้ในการติดต่อสื่อสารกันในชีวิตประจำวันเป็นจำนวนมาก สามารถแชร์พิกัดจุดเกิดเหตุในระบบให้เจ้าหน้าที่สามารถเดินทางไปยังจุดเกิดเหตุได้อย่างแม่นยำและรวดเร็ว และระบบแจ้งเหตุ ESS ออกแบบมาให้รองรับการแจ้งเหตุในกรณีที่ผู้ถูกระทำไม่สามารถใช้เสียงได้อีกด้วย อีกทั้งผู้บริหารหรือหัวหน้าหน่วยงานในพื้นที่สามารถติดตามสถานการณ์การช่วยเหลือได้แบบ Real Time และยังสามารถนำข้อมูลที่ได้รับแจ้งมาจัดเก็บ วิเคราะห์ และใช้ประโยชน์ในการป้องกันเหตุและแก้ไขปัญหาเชิงรุกต่อไปได้
นายอนุกูล กล่าวเพิ่มเติมว่า ทั้งนี้ กระทรวง พม. เตรียมจัดพิธีลงนามบันทึกความเข้าใจความร่วมมือในการพัฒนาระบบแจ้งเหตุ ESS ร่วมกับสำนักงานตำรวจแห่งชาติ สำนักงานคณะกรรมการดิจิทัลเพื่อเศรษฐกิจและสังคมแห่งชาติ และกองทุนเสมอภาคทางการศึกษา ในวันอังคารที่ 14 มีนาคม 2566 ณ ตึกสันติไมตรี ทำเนียบรัฐบาล อีกทั้งนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) จะนำเสนอระบบดังกล่าวต่อ พลเอก ประยุทธ์ จันทร์โอชา นายกรัฐมนตรี โดย ทั้งนี้ ระบบแจ้งเหตุ ESS จะเริ่มเปิดใช้ ตั้งแต่วันที่ 1 เมษายน 2566 เป็นต้นไป และเปิดตัวอย่างเป็นทางการในวันที่ 5 เมษายน 2566 ณ อาคารรัฐประศาสนภักดี (อาคาร B) ศูนย์ราชการฯ แจ้งวัฒนะ กทม. ภายในงานวันผู้สูงอายุแห่งชาติ และวันแห่งครอบครัว ประจำปี 2566
#ช่วย24ชั่วโมง
#พม24ชม
#ข่าวพม
วันศุกร์ที่ 10 มีนาคม 2566
ศูนย์ฝึกพาณิชย์นาวี กรมเจ้าท่า เปิดหลักสูตรฝึกอบรม เพิ่มทักษะให้กับคนเรือ สร้างความปลอดภัยการสัญจรทางน้ำเพิ่มมากขึ้น
...
ศูนย์ฝึกพาณิชย์นาวี เปิดหลักสูตรฝึกอบรม เพิ่มทักษะให้กับคนเรือ สร้างความปลอดภัยการสัญจรทางน้ำเพิ่มมากขึ้น
ศูนย์ฝึกพาณิชย์นาวี กรมเจ้าท่า กระทรวงคมนาคม เปิดสอนหลักสูตรเพื่อเพิ่มทักษะให้กับคนประจำเรือ เป็นไปตามนโยบายของรัฐบาลและกระทรวงคมนาคม เพื่อเพิ่มทักษะให้กับคนประจำเรือ โดยกลุ่มฝึกอบรมศูนย์ฝึกพาณิชย์นาวี เปิดสอนหลักสูตรเพื่อต่อใบสรั่งเรือ รายละเอียด ดังนี้
- หลักสูตรเรือลำเลียง Helmsman Of Non-Self-Propelled Vessel วันอบรมวันที่ 30 - 31 มีนาคม 2566 ระยะเวลา 2 วัน ค่าอบรม 1,500 บาท
ทั้งนี้ เพื่อเป็นการทบทวนความสามารถหลักสูตรของคนประจำเรือ สร้างเครือข่าย สร้างความปลอดภัยการสัญจรทางน้ำเพิ่มมากขึ้น ผู้สนใจสามารถสอบถามเพิ่มเติมได้ที่ หลักสูตรฝึกอบรม ติดต่อ 0 2756 4971 ถึง 135 / 114 หรือ 082 109 7600 Line : Trainingmmtc
ดาวน์โหลดแอพฝึกอบรมได้ที่
App Store (iOS): https://shorturl.asia/t5KPb
Play Store (Android) : https://shorturl.asia/V2P8S
เข้าร่วมกลุ่มไลน์ข่าวสารการฝึกอบรม
https://line.me/ti/g/OHzjzVQlUh
วันศุกร์ที่ 10 มีนาคม 2566
10/03/2566
นายกรัฐมนตรีสักการะหลวงพ่อพระพุทธโสธร และกราบนมัสการเจ้าอาวาสวัดโสธรวรารามวรวิหาร เพื่อความเป็นสิริมงคล ในการลงพื้นที่ตรวจราชการ จ.ฉะเชิงเทรา
นายกรัฐมนตรีสักการะหลวงพ่อพระพุทธโสธร และกราบนมัสการเจ้าอาวาสวัดโสธรวรารามวรวิหาร เพื่อความเป็นสิริมงคล ในการลงพื้นที่ตรวจราชการ จ.ฉะเชิงเทรา
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเปิดเผยว่า วันนี้ (10 มีนาคม 2566) เวลา 15.20 น. ณ วัดโสธรสรารามวรวิหาร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สักการะหลวงพ่อพระพุทธโสธร และกราบนมัสการพระราชภาวนาพิธาน เจ้าอาวาสวัดโสธรวรารามวรวิหาร เพื่อความเป็นสิริมงคลในการลงพื้นที่ตรวจราชการ จังหวัดฉะเชิงเทรา โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน และนายธนกร วังบุญคงชนะ รัฐมนตรีประจำสำนักนายกรัฐมนตรี เข้าร่วมด้วย
โอกาสนี้ นายกรัฐมนตรีวางพวงมาลัย ถวายเครื่องสักการะและผ้าไตรไทยธรรม เพื่อสักการะหลวงพ่อพระพุทธโสธร และกราบนมัสการพระราชภาวนาพิธาน เจ้าอาวาสวัดโสธรวรารามวรวิหาร ซึ่งนายกรัฐมนตรีได้สอบถามเกี่ยวกับประวัติความเป็นมาของวัด รวมถึงการบูรณะวัดที่กำลังดำเนินการในขณะนี้ และนายกรัฐมนตรีพร้อมคณะได้รับศีลรับพรจากเจ้าอาวาสและคณะสงฆ์ด้วย
ทั้งนี้ นายกรัฐมนตรีได้พบปะทักทายประชาชนที่มาให้การต้อนรับ และร่วมถ่ายรูปด้วยความเป็นกันเอง พร้อมกับพูดคุยกับผู้ประกอบการรุ่นใหม่ YEC หอการค้า Young Entrepreneur Chamber of Commerce (YEC) โดยตัวแทนผู้ประกอบการได้ขอบคุณนายกรัฐมนตรีที่ผลักดันโครงการ Young Entrepreneur Chamber of Commerce (YEC) จนเกิดผลสำเร็จ และได้ขอให้นายกรัฐมนตรีพิจารณาขยายเวลาการเปิดสถานที่ท่องเที่ยวในช่วงกลางคืนออกไปจากเที่ยงคืนเป็นตีสอง เพื่อกระตุ้นเศรษฐกิจ เพิ่มรายได้ในจังหวัด เพราะขณะนี้จำนวนนักท่องเที่ยวที่เข้ามาพักในจังหวัดมีจำนวนมากขึ้น ซึ่งนายกรัฐมนตรีกล่าวว่าจะนำเรื่องนี้ไปพิจารณาต่อไป
จากนั้น นายกรัฐมนตรีและคณะเดินทางต่อไปยังสวนสาธารณะเฉลิมพระเกียรติ ตำบลบางแก้ว อำเภอเมืองฉะเชิงเทรา เพื่อเป็นประธานในพิธีเปิดสวนสาธารณะเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พ.ศ. 2562
วันศุกร์ที่ 10 มีนาคม 2566
กองทุนพัฒนาสื่อฯ โชว์ผลงานเด่นกว่า 70 ผลงาน ครบรอบ 8 ปี งานมหกรรมสื่อปลอดภัยและสร้างสรรค์ 24-26 มี.ค. 66 นี้ ณ Lido Connect ชั้น 1
โชว์ผลงานเด่นกว่า 70 ผลงานในงานมหกรรมสื่อปลอดภัยและสร้างสรรค์ กองทุนฯ ครบรอบ 8 ปี 24-26 มี.ค. 66 นี้ ณ Lido Connect ชั้น 1
วธ.จัดยิ่งใหญ่ “งานมหกรรมสื่อปลอดภัยและสร้างสรรค์ กองทุนฯ ครบรอบ 8 ปี” โชว์ผลงานเด่นกว่า 70 ผลงาน ภายใต้แนวคิด Infinite X Inspiration (Fill Fun Fund) 24-26 มี.ค. 66 นี้ ณ Lido Connect ชั้น 1
เมื่อเร็วๆนี้ นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานการแถลงข่าว “งานมหกรรมสื่อปลอดภัยและสร้างสรรค์ กองทุนฯ ครบรอบ 8 ปี” โดยมี ดร.ยุพา ทวีวัฒนะกิจบวร ปลัดกระทรวงวัฒนธรรม ดร.ธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ นางสาวเพชรรัตน์ สายทอง ผู้ช่วยปลัดกระทรวงวัฒนธรรม ผู้บริหาร และเจ้าหน้าที่ที่เกี่ยวข้องเข้าร่วม พร้อมชมนิทรรศการโครงการที่ได้รับการสนับสนุนจากกองทุนสื่อฯ และการแสดงโนราห์ Thai Fit ออกกำลังกาย โดยใช้ท่าของโนราห์ ณ ห้องออดิทอเรียม และบริเวณห้องนิทรรศการหมุนเวียน ชั้น 1 หอศิลป์ร่วมสมัยราชดำเนิน
รมว.วธ. กล่าวว่า ปัจจุบันการเรียนรู้ของทุกคนมีสื่อ ข้อมูล เทคโนโลยีเข้ามาเกี่ยวข้อง ทำให้ทุกคนสามารถเป็นผู้เสพสื่อ หรือผู้รับสื่อ ได้ด้วยตนเองด้วยเหตุนี้จึงได้มีการจัดตั้งกองทุนพัฒนาสื่อปลอดภัยและสร้างสรรค์ขึ้นภายใต้กระทรวงวัฒนธรรม (วธ.) เพื่อทำให้เกิดสื่อน้ำดี มีการสร้างภูมิคุ้มกันและเผยแพร่องค์ความรู้ออกไปในสังคมอย่างกว้างขวาง เช่น ในกลุ่มของเด็กและเยาวชน กลุ่มเปราะบาง กลุ่มผู้สูงอายุ และกลุ่มอาชีพต่างๆที่เป็นกลไกสำคัญในการขับเคลื่อนสังคม
รัฐมนตรีว่าการกระทรวงวัฒนธรรม กล่าวอีกว่า ขณะนี้กองทุนพัฒนาสื่อปลอดภัยและสร้างสรรค์ ดำเนินงานมาเป็นปีที่ 8 แล้ว ซึ่งได้เห็นถึงพัฒนาการในระบบริหารจัดการ การให้ทุน การสนับสนุนโครงการ เป็นศูนย์รวมข้อมูลให้แก่สังคมมาอย่างต่อเนื่อง เช่น โครงการชัวร์ก่อนแชร์ การผลิตอนิเมชั่น สื่อการเรียนการสอนต่างๆ ที่มีประโยชน์ต่อสังคมโดยรวม ดังนั้น ในการจัดงานมหกรรมสื่อปลอดภัยและสร้างสรรค์ที่ผ่าน จะเน้นให้เห็นถึงความสำเร็จของผู้รับทุน ทำให้เห็นว่ากองทุนพัฒนาสื่อปลอดภัยและสร้างสรรค์ สามารถส่งเสริม สนับสนุน และพัฒนาบนพื้นฐานตามบริบทของสังคม ที่ทำให้เกิดสื่อดี สื่อปลอดภัยและเกิดความคิดสร้างสรรค์อย่างต่อเนื่อง
นายอิทธิพล กล่าวต่อไปอีกว่า สำหรับงานมหกรรมสื่อปลอดภัยและสร้างสรรค์ปีนี้ จัดขึ้นภายใต้ชื่อ “งานมหกรรมสื่อปลอดภัยและสร้างสรรค์ กองทุนฯ ครบรอบ 8 ปี” ใน Theme Infinite X Inspiration สร้างแรงบันดาลใจ ไม่มีที่สิ้นสุด (Fill Fun Fund) ผ่านนิทรรศการแสดงผลงาน เวทีที่รวบรวมผลงานเด่นของกองทุนฯ รวมกว่า 70 ผลงานสร้างสรรค์ หลากหลายมิติ พบกับศิลปินมีชื่อเสียง กิจกรรม การแสดง ชมเพลิดเพลินตลอดทั้งงาน ระหว่างวันที่ 24-26 มีนาคม 2566 ที่ Lido Connect ชั้น 1 โดยรูปแบบการจัดงานมีทั้งในรูปแบบ on sight และ online ในรูปแบบของ Virtual Exhibition เพื่อแสดงให้เห็นว่าเป็นกองทุนที่เกิดจากการให้ สร้างความสุขแก่สังคมในเรื่องของการตระหนักรู้ ความเข้าใจของสังคมต่อข้อมูลจากสื่อ โดยผู้รับทุนสามารถนำไปต่อยอด พัฒนา ไปใช้ประโยชน์ทางสาธารณะ มุ่งเน้นในเรื่องของการสร้างการรับรู้ การมีส่วนร่วม และแสดงผลงานร่วมกัน ที่สำคัญเป็นการเผยแพร่ผลงานสื่อปลอดภัยและสร้างสรรค์ รวมถึงเปิดพื้นที่สาธารณะ ขยายช่องทางการสื่อสาร สร้างเวทีแลกเปลี่ยนเรียนรู้ระหว่างผู้รับการสนับสนุนกับประชาชนที่สนใจการผลิตและการดำเนินการเกี่ยวกับสื่อปลอดภัยและสร้างสรรค์ อย่างเป็นรูปธรรม ผู้สนใจเข้าร่วมชมงานดังกล่าวสามารถติดตามทางออนไลน์ที่เว็บไซต์www.thaimediafund.or.th
วันศุกร์ที่ 10 มีนาคม 2566
ประชุมคณะทำงานประสานความร่วมมือฯ ที่เกี่ยวข้องกับการให้บริการในกิจการท่าอากาศยาน
ประชุมคณะทำงานประสานความร่วมมือฯ ที่เกี่ยวข้องกับการให้บริการในกิจการท่าอากาศยาน
วันนี้ (10 มี.ค. 66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะทำงานประสานความร่วมมือ ติดตาม เร่งรัดและแก้ไขปัญหาการดำเนินงานด้านอุตุนิยมวิทยา ที่เกี่ยวข้องกับการให้บริการในกิจการท่าอากาศยาน ครั้งที่ 1/2566 โดยในที่ประชุมได้มีการสรุปภารกิจเกี่ยวกับการบริหารจัดการด้านอุตุนิยมวิทยา และการติดตั้งเครื่องตรวจสภาพอากาศในพื้นที่ท่าอากาศยาน พร้อมทั้งได้หารือกรอบการดำเนินงานประสานความร่วมมือ ติดตาม เร่งรัด และแก้ไขปัญหาการดำเนินงานด้านอุตุนิยมวิทยาที่เกี่ยวข้องกับการให้บริการในกิจการท่าอากาศยานด้วย ณ ห้องประชุม MOC ชั้น 6 กระทรวงดิจิทัลเพื่อเศรษฐกิจและสังคม
_________________